Troilos
Troilos er i græsk mytologi en ung dreng, søn af den trojanske kong Priamos. Han blev dræbt af Achilleus, da han ville forsvare sin søster Polyxena. I senere mytologi var drabet på Troilos et varsel om Trojas fald. I middelalderens Trojaromaner blev Troilus og hans elskede Cressida (Chryseis) det ulykkelige par; både Boccaccio og Chaucer var optaget af dem, og senere skabte Shakespeare sit drama Troilus and Cressida (ca. 1602).